Stepan Atoyan

Stepan Melikovich Atoyan (; 1966-yil 13-iyulda Bokuda tugʻilgan) — sovet, oʻzbek va yunon futbolchisi. Hozir murabbiy sifatida faoliyat yuritadi.

Faoliyati

Klublarda 
Bokuning „Neftchi“ jamoasi tarbiyalanuvchisi hisoblanadi. 1989-yildan 1991-yilgacha Ashxobodning „Kopetdogʻ“ jamoasida oʻynab, 93 ta oʻyin oʻtkazib, 6 ta gol urgan. 1991-yil oʻrtalarida Jizzaxning "Soʻgʻdiyona" klubiga koʻchib oʻtgan va yarim mavsum shu klubda oʻynagan.

SSSR parchalanganidan soʻng mustaqil Oʻzbekistonda qoldi va 1992-yil boshida Qoʻqonning „Temiryoʻlchi“ jamoasi bilan shartnoma imzoladi va bu jamoada bir mavsumda 25 ta oʻyinda maydonga tushib, 3 ta gol urgan. 1993-yilgi mavsum boshida Fargʻonaning „Neftchi“ jamoasiga oʻtib, 1995-yilning oʻrtalariga qadar ushbu jamoada oʻynagan. Bu vaqt ichida jamoa yetakchilaridan biriga aylandi va ushbu mavsumlarda 73 ta uchrashuvda maydonga tushib, 14 ta gol urishga erishdi. 1995-yil oʻrtalarida Gretsiyaning „Proodeftiki“ jamoasiga oʻtdi va bir yarim mavsum shu klubda oʻynadi.[2] 1996-yilda bir muncha vaqt Gretsiyaning boshqa „Provitan“ klubi aʼzosi boʻlgan. 1996-yil oʻrtalarida Fargʻonaning "Neftchi" jamoasiga qaytdi va 1997-yilning oʻrtalariga qadar bu jamoada 40 ta oʻyin oʻtkazib, 20 ta gol urgan.
1997-yil oʻrtalarida yana „Proodeftiki“ jamoasiga oʻtgan va 1999-yil oʻrtalariga qadar ushbu Gretsiya klubida oʻynagan. 1999-yil oʻrtalaridan 2000-yil oxirigacha Gretsiya klublarida oʻynagan: „Xalkidona“ va „Atromitos“, u yerda futbolchi sifatida professional faoliyatini yakunlagan.

Terma jamoada 

1995—1996-yillarda Oʻzbekiston terma jamoasida oʻynagan. Atoyan milliy terma jamoadagi debyut oʻyinini 1995-yil 18-iyulda Malayziyaning „Merdeka“ kubogida Vengriya terma jamoasiga qarshi oʻtkazgan. Stepan Atoyan Oʻzbekiston milliy terma jamoasi safida jami 9 ta oʻyin oʻtkazgan boʻlsa, shulardan uchtasini 1996-yili BAAda boʻlib oʻtgan Osiyo Kubogida oʻtkazgan.

Murabbiy sifatida 

Futbolchilik faoliyatini yakunlaganidan soʻng, Atoyan Gretsiyada qolib, murabbiylik faoliyatini boshlagan. OFKning murabbiylik diplomi, B toifali murabbiylik diplomi va UEFA litsenziyasini olgan. Gretsiya futbol akademiyasida murabbiylik faoliyatini boshlagan va 13 yoshdan 19 yoshgacha boʻlgan bolalar, oʻsmirlar va yoshlar jamoalariga ustozlik qilgan. Keyinchalik turli ligalarda oʻynaydigan turli Gretsiya klublariga murabbiylik qilgan.

Yutuqlari

Jamoaviy 
„Temiryoʻlchi“
 Oʻzbekiston Kubogi finalchisi: 1992
„Neftchi“ (Fargʻona)
 Oʻzbekiston chempioni: 1993, 1994, 1995
 Oʻzbekiston chempionati kumush medali sovrindori: 1996
 Oʻzbekiston kubogi sohibi: 1994, 1996

Shaxsiy 
 Oʻzbekistonda yilning eng yaxshi futbolchisi nominatsiyasida uchinchi oʻrin: 1993

Manbalar

Havolalar  

Official Facebook Profile

Yashayotgan insonlar
SSSR erkak futbolchilari
Oʻzbekistonlik erkak futbolchilari
Gretsiya erkak futbolchilari
Erkak futbol yarim himoyachilari
Neftchi (Fargʻona) futbolchilari
Soʻgʻdiyona Jizzax futbolchilari
Qoʻqon 1912 klubi futbolchilari
Atromitos F.C. futbolchilari
Athens Kallithea F.C. futbolchilari
Proodeftiki F.C. futbolchilari
Kopetdag Ashhabot klubi futbolchilari
Oʻzbekiston Superligasi futbolchilari
Gretsiya Superligasi futbolchilari
Oʻzbekistonlik muhojir erkak futbolchilari
Gretsiyadagi chet ellik erkak futbolchilari
O‘zbekiston milliy terma jamoasi futbolchilari
Osiyo oʻyinlari 1994 futbolchilari
Osiyo Kubogi 1996 futbolchilari
Oʻzbekiston uchun Osiyo oʻyinlarida oltin medali sohiblari
Futbol boʻyicha Osiyo oʻyinlari sovrindorlari
Oʻzbekistonlik futbol murabbiylari
Gretsiyalik futbol murabbiylari